**KRAJEVNA SKUPNOST GRADIŠČE NAD PRVAČINO**

Datum: 19.2.2025

**Z A P I S N I K**

**27. seje sveta KS Gradišče, ki je potekala 19.2.2025 ob 19:30 v prostorih KS v**

**kulturnem domu na Hribu**

**Prisotni:** Tanja Gregorič, Aljoša Furlan, Denis Gregorič, Danijela Jurkič, Dalibor Antić

Upravičeno odsotni člani Sveta krajevne skupnosti Gradišče: Agnes Jurkič, Žan Marušič

**Ostali prisotni:** /

Tanja Gregorič, ki je pozdravila navzoče ter predlagala naslednji

**dnevni red:**

1. Potrditev zapisnika 26.redne seje KS Gradišče, z dne 8.1.2025 .

2. Inventura 2024\_Pregled in potrditev poročila in povzetka inventurnega elaborata za leto 2024.

3. SKLEP o sprejemu zaključnega računa za leto 2024

4. Pregled poslovnega poročila za leto 2024

5. Stavba 41\_Pregled statičnega poročila stavbe.

6. Stavba 41\_Status ureditve lastništva nepremičnine

7. Razno, pobude, vprašanja

8. Izplačilo sejnin

**AD 1**

Tanja Gregorič (predsednica) je članom KS povzela zapisnik 26. redne seje z dne

8.1.2025. Na obstoječ zapisnik ni bilo pripomb, zato je bil sprejet sklep:

**Potrdi se zapisnik 26.redne seje sveta KS Gradišče z dne 8.1.2025.**

**AD 2**

Člani sveta KS pregledamo in potrdimo poročilo in povzetek inventurnega elaborata za leto 2024.

**SKLEP: Potrdi se poročilo in povzetek inventurnega elaborata za leto 2024.**

 **AD 3**

Člani KS se pogovarjamo o zaključnem računu o letu 2024.

**SKLEP: Sprejme se zaključni račun za leto 2024.**

 **AD 4**

Predsednica KS in člani KS po točkah pregledamo poslovno poročilo za leto 2024.

**AD 5**

Predsednica KS in člani KS preberemo statično poročilo stavbe 41. Poročilo pravi, da je stavba statično nestabilna in na podlagi tega neprimerna za bivanje.

Predsednica opozori, da je že leta 2006 takratni Svet KS, posredoval opozorilo in dokumente na MONG o potrebni sanaciji te stavbe, na kar pa se MONG ni odzvala.

Strokovno mnenje statika iz Januarja 2025 je zahtevala MONG, na podlagi opravljene inšpekcije konec leta 2024.

Zaradi mnenja statika glede nestabilnosti stavbe, svet KS skrbi varnost ljudi, ki v stavbi živijo in v primeru zrušitve stavbe tudi za varnost ljudi v okolici te stavbe, saj je locirana v središču vasi in ob prometni cesti.

Svet KS se zato odloči, da pozove Mong k hitremu ukrepanju in rešitvi problematike s stavbo 41 glede lastništva. Hkrati se svet KS strinja, da se na MONG pošlje dopis vezan na skrb glede slabega stanja stavbe 41 in možnosti zrušitve stavbe, opisom vseh aktivnosti, ki jih je KS sprejela za rešitev slednje problematike in pozivom MONG, da zadevo nemudoma rešijo, da se ne zgodi najhujše. To je samodejna zrušitev stavbe z žrtvami.

**AD 6**

Seji se je pridruži odvetnik g. Peter Maraž iz odvetniške pisarne Polanc. S Predsednico KS sta predstavila status pravnih postopkov ureditve lastništva nepremičnine – stavbe 41. Na sodni obravnavi je bilo izpostavljeno, da je v elektronski zemljiški knjigi vpisan neznan lastnik. Elaborat za etažno lastnino je bil pripravljen že leta 1989, na podlagi katerega je bil dan predlog s strani KS, da se uredijo lastniški deleži, vendar se g.Dujmović ne strinja s tem predlogom.

Sodišče je odredilo časovni termin treh mesecev za možnost, da se Svet KS in g.Dujmović dogovorijo o potencialni rešitvi situacije. Svet KS se je odločil, da se počaka do konca tega časovnega obdobja za odločitev in ne sprejme predlogov g.Dujmovića.

**AD 7**

Pod to točko smo se člani KS dotaknili več različnih tem:

* V vezi z pričetkom del na projektu kanalizacija se je na Predsednico KS obrnilo nekaj sokrajanov s raznimi vprašanji in dilemami. Člani KS se strinjamo, da bo svet KS poizkušal pomagati sovaščanom pri pridobivanju informacij oz. se jih bo usmerilo na ustrezne službe, ki se znotraj MONG ukvarjajo s tem projektom.
* Pogovarjali smo se o čiščenju sončnih kolektorjev oz., kdo je odgovoren za to. Dana nam je bila informacija, da bo MONG pripravil javni razpis za izvajalca teh del. Pogovarjali smo se še o zavarovanju, ki bo poteklo v sredini leta.
* Član KS je povedal, da čaka na ponudbo izvajalca del sanacije toalet v dvorani na Hribu in da se ustrezne službe na MONG strinjajo z izvedbo del.
* Potrebna je ureditev igrišča – menjava kolov in tudi drevesa.
* Podpredsednik KS je podal še naslednje informacije – Z stran oken in drugo nadstropje v dvorani na Hribu so očiščena; zapirala na vhodnih vratih so menjana, novoletne lučke so pospravljene; fizični arhiv je preseljen iz stavbe 41, v malo sejno sobo v dvorani na Hribu – dokumenti pregledani in sortirani; kletni del pod dvorano na Hribu je dokončno izpraznjen in očiščen.

**AD 8**

Tanja Gregorič je na glasovanje podala predlog glede izplačila sejnine za to sejo.

Člani sveta KS Gradišče so soglasno sprejeli naslednji sklep:

**Predsednici, podpredsedniku in ostalim članom sveta KS Gradišče, ki so se udeležili te seje, se izplača sejnina.**

Seja je bila zaključena ob 22:00.

Sejo je vodila Tanja Gregorič.

Zapisala: Predsednica sveta KS Gradišče

Danijela Jurkič Tanja Gregorič